Irina Begu s-a oprit în optimile de finală ale turneului „WTA 1000” de la Roma, după ce a fost învinsă fără drept de apel de americanca Danielle Collins (15 WTA), în doar două seturi, scor 6-0, 6-3.
În duelul cu Danielle Collins, românca nu a contat în primul set, pe care americanca l-a câștigat la zero. Aflată pe locul 161 în clasamentul mondial, Begu a început ezitant și setul al doilea. Collins a condus cu 3-0, a cedat doar trei game-uri și a încheiat partida după doar o oră și opt minute.
Prin prezența în optimile competiției de la Foro Italico, Irina și-a asigurat un cec în valoare de 52.480 de euro și 120 de puncte la simplu.
WTA Roma are loc în perioada 7-19 mai pe zgura din complexul de la Foro Italico. Are premii totale în valoare de $5.509.771 și face parte din categoria „WTA 1000”. Campioana en-titre este kazaha Elena Rybakina.